Opplegg for vg1 og vg2 Yrkesfag juni 2021

**Bildedeling – er det delbart?**

Tema for denne økta er bildedeling. Hva som er greit og ikke greit, og hva som er ulovlig.

Dere vil få muligheten til å tenke litt selv og reflektere litt underveis i filmen, i tillegg vil dere få noen råd om hva dere kan gjøre om ting blir vanskelige.

Dere får lære at det er ulovlig å ta, ha og dele nakenbilder av personer under 18 år. Dette gjelder også bilder og videoer der personene har på seg klær, men innholdet blir seksualisert, ved f.eks. zoome inn på rumpa/ puppene, og lignende.

Følg nøye med – for dette er viktig!

Etter filmen vil dere få noen spørsmål dere skal svare på.

Dere skal pause filmen når de gule spørsmålene dukker opp, og reflekter over tema.

Gå inn på denne lenken:

 <https://youtu.be/Hj-8cERwRTw>

**Hva kan den som opplever slike situasjoner gjøre?**

Opplever du noe av dette? Få hjelp til å gjøre noe med det. **Si det til en voksen du stoler på.** Det kan være en av dine foresatte, en lærer, helsesøster eller miljøveileder.

**Du kan også ta kontakt med politiet.** For å komme i kontakt med ditt lokale politi kan du ringe 02800 eller dra til nærmeste politistasjon eller lensmannskontor. Du kan også [tipse politiet](https://www.politiet.no/tjenester/tips-politiet/seksuell-utnyttelse-av-barn-pa-internett/) eller ta kontakt med dem på sosiale medier via [politiets nettpatruljer](https://www.politiet.no/rad/trygg-nettbruk/politiets-nettpatrulje/).

**Trenger du hjelp til å svare** hvis du enten får uønskede nakenbilder eller blir bedt om å sende seksualiserte bilder eller videoer? [Last ned og bruk et Delbart-svarbilde](https://www.politiet.no/rad/trygg-nettbruk/delbart/bilder-delbart/). Via denne lenken kan du også laste ned GIF’er du kan bruke som svar.

Det finnes også andre tjenester som kan hjelpe deg og gi deg råd. Sjekk for eksempel [Slettmeg.no](https://slettmeg.no/), [Kors på halsen](https://korspaahalsen.rodekors.no/) eller [Ung.no](https://www.ung.no/).

**Spørsmål og tilbakemelding:**

[**https://forms.office.com/r/GFeCvqV18r**](https://forms.office.com/r/GFeCvqV18r)